Document ID: 32006R1029

32006R1029
L 186/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1029/2006 НА СЪВЕТА
от 19 юни 2006 година
за изменение на Регламент (ЕИО) № 1906/90 относно определени стандарти за търговията с птиче месо
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (1), и по-специално член 2, параграф 2 от него,
като взе предвид предложението на Комисията,
като има предвид, че:
(1)
В сила от 1 януари 2006 г. Директива 71/118/ЕИО на Съвета от 15 февруари 1971 г. относно здравните проблеми, засягащи търговията с прясно птиче месо (2) бе отменена с Директива 2004/41/ЕО на Европейския парламент и на Съвета (3) и заменена с Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (4) и с Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (5).
(2)
Директива 79/112/ЕИО на Съвета от 19 декември 1978 г. относно хармонизиране на законодателствата на държавите-членки по отношение на етикетирането, представянето и рекламирането на хранителни продукти за продажба на краен клиент (6) бе отменена и заменена с Директива 2000/13/ЕО на Европейския парламент и на Съвета от 20 март 2000 г. относно хармонизиране на законодателствата на държавите-членки по отношение на етикетирането, представянето и рекламирането на хранителни продукти (7).
(3)
Регламент (ЕИО) № 1906/90 (8) на Съвета съдържа няколко позовавания към Директива 71/118/ЕИО и към Директива 79/112/ЕИО. За по-голяма яснота е целесъобразно тези позовавания да се адаптират. Аналогично дефиницията на термина „каркас“ следва да се адаптира към раздел II, глава IV, точка 7, буква в) от приложение III към Регламент (ЕО) № 853/2004.
(4)
Член 1, параграф 3, второ тире от Регламент (ЕИО) № 1906/90 изключва от обсега на посочения регламент вида продажби, посочени в глава II, член 3, параграф II от Директива 71/118/ЕИО. Последната разпоредба третира факултативна частична отмяна за държавите-членки относно дребно-мащабното производство от под 10 000 птици. Докато Регламенти (ЕО) № 852/2004 и (ЕО) № 853/2004 съдържат частична отмяна, която е нито факултативна, нито ограничена за конкретен брой птици, за Регламент (ЕИО) № 1906/90 следва да се запази факултативна частична отмяна, като например тази от член 3, параграф II от Директива 71/118/ЕИО, ограничена за конкретен брой птици.
(5)
Член 6 от Регламент (ЕИО) № 1906/90 съдържа позоваване към Директива 80/879/ЕИО на Комисията от 3 септември 1980 г. относно здравната маркировка на големи опаковки от птиче месо (9). Посочената директива бе отменена с Директива 92/116/ЕИО на Съвета от 17 декември 1992 г. относно здравни проблеми, засягащи търговията с прясно птиче месо (10). Това позоваване е излишно и следва да бъде заличена.
(6)
Регламент (ЕИО) № 1906/90 следва съответно да се измени.
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1906/90 се изменя, както следва:
1.
Член 1 се изменя, както следва:
а)
параграф 3 се заменя със следното:
„3. Настоящият регламент не се прилага:
а)
за птиче месо за износ от Общността;
б)
за забавени изкормени птици, така както е посочено в Регламент (ЕО) № 853/2004 на Европейския парламент и на Съвета от 29 април 2004 г. за установяване на конкретен хигиенен правилник за храни със животински произход (11).
б)
вмъква се следният параграф:
„3а. Държавите-членки могат да отменят частично изискванията на настоящия регламент по отношение на директна доставка на малки количества птиче месо, така както е посочено в член, параграф 3, буква г) от Регламент (ЕО) № 853/2004, от производител с годишно производство под 10 000 птици.“
2.
Член 2 се заменя, както следва:
а)
точка 2 се заменя със следното:
„2.
„каркас“ означава: цялото тяло на птица от вида, посочен в член 1, параграф 1 след изтичане на кръвта, скубане и изкормване; отстраняването на бъбреците е обаче факултативно; изкорменият каркас може да бъде представен за продажба със или без дреболии, което означава: сърце, черен дроб, воденичка и шия, поставени в коремната кухина;“;
б)
точка 4 се заменя със следното:
„4.
„предварително пакетирано птиче месо“ означава: птиче месо, представено в съответствие с условията, постановени в член 1, параграф 3, буква б) от Директива 2000/13/ЕО на Европейския парламент и на Съвета от 20 март 2000 г. относно хармонизиране на законодателствата на държавите-членки по отношение на етикетиране, представяне и рекламиране на хранителни продукти (12).
3.
В член 4 уводните думи се заменят със следното:
„В допълнение към спазване на националното законодателство, прието в съответствие с Директива 2000/13/ЕО, на придружаващите търговски документи следва да се покажат следните допълнителни указания, по смисъла на член 13, параграф 1, буква б) от посочената директива:“
4.
Член 5 се изменя, както следва:
а)
в параграф 1 „Директива 79/112/ЕИО“ се заменя с „Директива 2000/13/ЕО“;
б)
параграф 2 се заменя със следното:
„2. По отношение на прясно птиче месо датата на минимална трайност се заменя с „да се използва до дата“ в съответствие с член 10 на Директива 2000/13/ЕО.“;
в)
в параграф 3 буква г) се заменя със следното:
„г)
номерът на одобрение на кланицата или на предприятието за разфасоване, даден в съответствие с член 4 от Регламент (ЕО) № 853/2004, с изключение на случая с нарязване и обезкостяване на мястото на продажба, така както е предвидено в член 4, параграф 2, буква г) от посочения регламент“;
г)
параграфи 4 и 5 се заменят със следното:
„4. Ако птичето месо се предлага за продажба без предварително пакетиране, освен ако нарязване и обезкостяване се прави на мястото на продажба, така както е предвидено в член 4, параграф 2, буква г) от Регламент (ЕО) № 853/2004, при условие че това нарязване и обезкостяване се извършва по молба и в присъствие на потребителя, по отношение на указанията, посочени в параграф 3, се прилага член 14 от Директива 2000/13/ЕО.
5. Подробният правилник относно указване на наименованието, под което се продава продуктът по смисъла на член 3, параграф 1, точка 1 от Директива 2000/13/ЕО, може да бъде установен в съответствие с процедурата, посочена в член 17 от Регламент (ЕИО) № 2777/75.“
5.
Член 6 се заменя със следното:
„Член 6
Чрез дерогация от членове 3, 4 и 5 не е необходимо да се класира птиче месо или да се указват допълнителни подробности, посочени в тези членове, по отношение на доставки до предприятия за нарязване или преработка.“
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от 1 юли 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 19 юни 2006 година.

Labels: 3
17